Diari Oficial de la Generalitat Valenciana


Sumari del DOGV 1606, del 19-08-1991 (1991/822387)

DECRET 127/1991, de 23 de juliol, del Consell de la Generalitat Valenciana, pel qual s'accepta la cessió gratuïta d'uns terrenys, situats en el terme de Bocairent, partida de Regadiu, realitzada pel Sr. Guillermo Barrachina Castelló.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/23/127/dof/vci/html**

### Dades del document

Número de DOGV
:   1606

Data del DOGV
:   19-08-1991

Secció del DOGV
:   DISPOSICIONS GENERALS

Número del document
:   1991/822387


Data del document
:   23-07-1991

Organisme emissor
:   Conselleria d'Economia i Hisenda

Tipus de document
:   Decret

Decret 127/1991, de 23 de juliol, del Consell de la Generalitat Valenciana, pel qual s'accepta la cessió gratuïta d'uns terrenys, situats al terme de Bocairent, partida de Regadiu, realitzada pel Sr. Guillermo Barrachina Castelló.  
El Sr. Guillermo Barrachina Castelló atorgà, el 27 d'abril de 1989, escriptura de cessió, a favor de la Generalitat Valenciana, d'uns terrenys de la seua propietat, situats en el terme de Bocairent, partida de Regadiu.  
A petició del Secretari General de la Conselleria d'Obres, Públiques, Urbanisme i Transports s'iniciaren els tràmits legals oportuns per a l'acceptació i formalització de la cessió gratuïta de la propietat, realitzada pel Sr. Guillermo Barrachina Castelló a favor de la Generalitat Valenciana, ja que el terreny cedit coincideix amb la zona de domini públic de la carretera d'Alcoi a Casas del Campillo.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell en la reunió del dia 23 de juliol de 1991,  
DECRETE:  
Article primer  
Que s'accepte la cessió gratuïta de la propietat, realitzada pel Sr. Guillermo Barrachina Castelló a favor de la Generalitat Valenciana, del terreny següent:  
Terreny de sis-cents cinquanta metres quaranta-dos decímetres quadrats, de terra de cereal, situada en el terme de Bocairent, partida de Regadiu. Confronta: nord i est, amb resta de la finca d'on se segrega; sud, carretera de Casas del Campillo; i oest, senda del Regadiu.  
Aquesta finca figura inscrita en el Registre de la Propietat d'Ontinyent al tom 504, llibre 64, foli 107, finca número 6.713.  
Article segon  
Aquesta cessió gratuïta de la franja de terreny esmentada comporta el compromís, per part de la Generalitat Valenciana, d'autoritzar, al seu dia, la instal·lació definitiva sobre aquest terreny d'una estació de servei de gasolina, una vegada obtingudes les preceptives autoritzacions de l'organisme competent.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI